༄༅།།ཕྱི་ལོ་༢༠༡༨ཟླ་བ་༥ཚེས་༤ཉིན་གྱི་ཞོགས་པ་ཆུ་ཚོད་བརྒྱད་པ་ཡོལ་ཙམ་ལ་རྡ་རམ་ས་ལའི་བཞུགས་སྒར་ཕོ་བྲང་དུ་ལྡི་ལིར་ཡོད་པའི་ཨ་རིའི་གཞུང་ཚབ་ཆེན་མོ་སྐུ་ཞབས་མཆོག་གིས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ལ་མཇལ་ཁ་ཞུས་ཡོད་པ་དང་།མཇལ་ཁ་གྲུབ་ནས་ཆུ་ཚོད་༩།༢༠ཙམ་ལ་བཞུགས་སྒར་ཕོ་བྲང་ནས་ཐེག་ཆེན་ཆོས་གླིང་གཙུག་ལག་ཁང་དུ་ཆིབས་བསྒྱུར་གྱིས་ར་ཤི་ཡའི་ཚན་རིག་མཁས་དབང་རྣམས་དང་ནང་པའི་མཁས་དབང་དབར་གྱི་འཇིག་རྟེན་ཁམས་ལ་དཔྱད་པ་ཞེས་པའི་བགྲོ་གླེང་ཉིན་གཉིས་པར་དབུ་བཞུགས་མཛད་ཡོད་པ་རེད།